
2ο Συνέδριο

               10/6/2009, Ξενοδοχείο PARK, Αθήνα

Το Εργαστήριο Ηλεκτρονικού Εμπορίου (ELTRUN) του Οικονομικού Πανεπιστημίου Αθηνών οργανώνει την Τετάρτη 10 Ιουνίου 2009 ημερίδα για το «Ηλεκτρονικό Εμπόριο  (B-C E-Commerce) στην Ελλάδα» στο Ξενοδοχείο PARK. Στην ημερίδα θα παρουσιασθούν:

α. Γενικές τάσεις του Ηλεκτρονικού Λιανεμπορίου στην Ελλάδα από σχετικές έρευνες καταναλωτών (η γνωστή έρευνα της Focus Bari), συγκριτικές μελέτες αξιολόγησης B-C ηλεκτρονικών καταστημάτων στην Ελλάδα (από το Εργαστήριο ELTRUN) καθώς και εργαλεία που υποστηρίζουν τις καταναλωτικές τάσεις

β. Βέλτιστες επιχειρηματικές πρακτικές από επιτυχημένες περιπτώσεις (case-studies) Ελληνικών ηλεκτρονικών καταστημάτων (ή ενδιάμεσων) πώλησης αγαθών ή υπηρεσιών μεταξύ των οποίων: eShop, Χρυσή Ευκαιρία, skroutz, Grecotel, Airtickets κλπ. 

Η ημερίδα είναι υπό την αιγίδα του Συνδέσμου Επιχειρήσεων Λιανικής Πωλήσεως Ελλάδος (ΣΕΛΠΕ) και του Ινστιτούτου Πωλήσεων Ελλάδος (ΙΠΕ). Απευθύνεται σε στελέχη επιχειρήσεων, ειδικούς στο ηλεκτρονικό εμπόριο, καταναλωτές κλπ και η συμμετοχή είναι δωρεάν. 

Κατά την διάρκεια της ημερίδας θα ανακοινωθούν επίσης και τα αποτελέσματα του 2ου Φοιτητικού Διαγωνισμού Ψηφιακής Καινοτομίας για το Ηλεκτρονικό Εμπόριο.  

Για δηλώσεις συμμετοχής και περισσότερες πληροφορίες κα. Μαρία Τσαούσογλου (τηλ.: 210 8203685, e-mail: mariat@aueb.gr)

Καθ. Γ. Δουκίδης

Διευθυντής Εργαστηρίου ELTRUN (www.eltrun.gr)

Οικονομικό Πανεπιστήμιο Αθηνών
